Id-Deċiżjoni tal-Kummissjoni
tat-30 ta’ Ġunju 1993
li temenda d-Deċiżjoni tal-Kunsill 90/424/KEE dwar in-nefqa fil-qasam veterinarju rigward id-deni klassiku tal-ħnieżer.
(93/439/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Deċiżjoni tal-Kunsill 90/424/KEE tas-26 ta’ Ġunju 1990 dwar in-nefqa fil-qasam veterinarju [1], kif l-aħħar emendata bid-Direttiva 92/119/KEE [2], u b’mod partikolari l-Artikolu 5(2) tagħha,
Billi d-deni klassiku tal-ħnieżer huwa bla ħsara għan-notifika skond id-disposizzjonijiet ta’ l-Artikolu 1 tad-Direttiva tal-Kunsill 82/894/KEE tal-21 ta’ Diċembru 1982, dwar in-notifika tal-mard ta’ l-annimali ġewwa l-Komunità [3], kif l-aħħar emendata bid-Deċiżjoni tal-Kummissjoni 92/450/KEE [4];
Billi d-Deċiżjoni tal-Kunsill 80/1096/KEE [5], kif l-aħħar emendata bid-Deċiżjoni 91/686/KEE [6], introduċiet miżuri finanzjari Komunitarji għall-eradikazzjoni tad-deni klassiku tal-ħżnieżer;
Billi l-parteċipazzjoni finanzjarja Komunitarja skond id-disposizzjonijiet tad-Deċiżjoni fil-kwistjoni għandha tkun illimitata għall-miżuri mwettqa qabel l-1 ta’ Lulju 1992;
Billi l-miżuri applikati għall-eradikazzjoni tad-deni klassiku tal-ħnieżer tejbu l-istat tas-saħħa tal-popolazzjoni tal-ħnieżer fit-territorju tal-Komunità;
Billi, filwaqt li jitqies il-progress magħmul, huwa meħtieġ li jiġu applikati l-miżuri ta’ emerġenza fil-każ li jfaqqa’ d-deni klassiku tal-ħnieżer u f’dan il-kuntest li jiġi miżjud id-deni klassiku tal-ħnieżer mal-lista tal mard fl-Artikolu 3(1) tad-Deċiżjoni 90/424/KEE;
Billi l-miżuri pprovduti f’din id-Deċiżjoni huma skond l-opinjoni tal-Kumitat Veterinarju,
ADOTTAT DIN ID-DEĊIŻJONI:
Artikolu 1
L-inċiż li ġej għandu jiġi miżjud ma’ l-Artikolu 3(1) tad-Deċiżjoni 90/424/KEE:
"- Id-Deni klassiku tal-ħnieżer"
Artikolu 2
Din id-Deċiżjoni hija indirizzata lill-Istati Membri kollha.
Magħmula fi Brussel, it-30 ta’ Ġunju 1993.